Săptămâna Teatrului – ediția a XIII-a
2026-03-20 - 2026-03-27 | Locații multiple, Craiova, Dolj, România
Teatrul Colibri, în sărbătoare în perioada 20-27 martie
Teatrul pentru copii și tineret Colibri vă invită, în perioada 20-27 martie 2026, la spectacole de teatru, folclor, expoziții de fotografie, păpuși și holograme, în cadrul proiectului Săptămâna Teatrului – ediția a XIII-a. Derulate pe parcursul a opt zile, evenimentele marchează patru mari sărbători: Ziua Internațională a Teatrului pentru Copii și Tineret (20 martie), Ziua Internațională a Marionetiștilor și Păpușarilor (21 martie), Ziua Mondială a Teatrului (27 martie) și Ziua Olteniei.
Săptămâna Teatrului se sărbătorește la Teatrul Colibri încă din anul 2014.
În 2017, organizațiile Asociația Internațională a Teatrelor pentru Copii și Tineret (ASSITEJ), Uniunea Internațională a Marionetiștilor (UNIMA) și Institutul Internațional de Teatru (ITI) au reunit cele trei sărbători sub genericul Săptămâna Mondială a Teatrului.
Săptămâna Teatrului va debuta la Colibri vineri, 20 martie, ora 10:30, chiar de Ziua Internațională a Teatrului pentru Copii și Tineret, cu spectacolul „Aladin”, scenariul reinterpretat în versuri de Andreea Radu, regia și muzica originală – Apostolache Kiss Zeno, scenografia și păpușile – Tomos Tünde, sand-art Alice Bratu, cu actorii: Marin Fagu, Emanuel Popescu, Oana Stancu, Alis Ianoș, Cosmin Dolea, Adriana Ioncu, Ionica Dobrescu, Daniel Mirea.
Spectacolul este o poveste amuzantă, educativă, muzicală, foarte atractivă, o metodă artistică de descoperire a poveștilor universale.
PROGRAM Săptămâna Teatrului – ediția a XIII-a:
19-22 martie, orele 10:00 – 18:00, foaierul Teatrului Național „Marin Sorescu”
– Expoziția holografică „Oltenia în oglindă”

19-26 martie: luni, joi, vineri și sâmbătă – orele 09:00 – 13:00 / 15:00 – 19:00; duminică – orele 10:00 – 13:00, foaierul Teatrului Colibri
– Expoziția „Femeia – poezia universului”, Asociația Artiștilor Fotografi Dacia Malvensis – Oltenia

Vineri, 20 martie – ZIUA INTERNAȚIONALĂ A TEATRULUI PENTRU COPII ȘI TINERET, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

20-27 martie: luni, joi, vineri și sâmbătă – orele 09:00 – 13:00 / 15:00 – 19:00; duminică – orele 10:00 – 13:00, foaierul Teatrului Colibri
– Expoziția „Memoria Păpușilor: Retrospectiva Cristian Pepino”

Sâmbătă, 21 martie – ZIUA INTERNAȚIONALĂ A MARIONETIȘTILOR ȘI PĂPUȘARILOR, ora 18:00, sala studio a Teatrului pentru copii și tineret Colibri
– Spectacolul interactiv „Piticul Picior Șchiop” (3+), regia Adriana Ioncu

Sâmbătă, 21 martie – ZIUA OLTENIEI, ora 19:00, sala mare a Teatrului Național „Marin Sorescu”
– Spectacolul „Craiova interbelică”, regia Gabriela Păsărin

Duminică, 22 martie, ora 11:00, sala mare a Teatrului pentru copii și tineret Colibri
– Spectacolul „Dănilă Prepeleac” (5+), regia Valentin Dobrescu

Miercuri, 25 martie, ora 10:30, sala mare a Teatrului pentru copii și tineret Colibri
– Spectacolul „Prințul Broască” (3+), regia Todor Valov

Joi, 26 martie, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

Vineri, 27 martie – ZIUA MONDIALĂ A TEATRULUI, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri, între orele 09:00 – 16:00, biletele se pot procura de la casieria Teatrului Colibri (etajul 1).
Mai multe informații se pot obține la tel.: 0251.412.473.
După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Expoziție de reclame "Negustorii și Prăvăliile Craiovei de altădată. Anunciuri și reclame 1870 - 1989"
2026-03-23 11:00 - 18:00 (Europe/Bucharest) | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
Ziua Olteniei 2026

19 – 22 martie

Foaier Teatrul Național Marin Sorescu
11:00 – 18:00
• Expoziție de reclame „Negustorii și Prăvăliile Craiovei de altădată. Anunciuri și reclame 1870 – 1989”, colecție personală Florin Ciobanu
Intrare gratuită.
Expoziția rămâne deschisă până pe 14 aprilie, conform programului de spectacole al Teatrului Național Marin Sorescu.

Expoziție de artă digitală Homage
2026-03-23 11:00 - 18:00 | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
Ziua Olteniei 2026

19 – 22 martie

Foaier Teatrul Național Marin Sorescu
11:00 – 18:00
• Expoziție de artă digitală Homage, Asociația Art Bees Gallery
Expoziție cu intrare gratuită.
Expoziția rămâne deschisă până pe 14 aprilie, conform programului de spectacole al Teatrului Național Marin Sorescu.

Expoziție „Regina Maria – 150 de ani de istorie”
2026-03-24 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🏛️Muzeul Olteniei Craiova omagiază 150 de ani de la nașterea Reginei Maria a României printr-o amplă expoziție temporară
📌Cu ocazia împlinirii a 150 de ani de la nașterea Reginei Maria a României (1875-1938), Muzeul Olteniei Craiova, cu sprijinul Consiliului Județean Dolj, organizează, în parteneriat cu Serviciul Județean Dolj al Arhivelor Naționale, Muzeul de Artă Craiova și Institutul de Cercetări Socio-Umane din Craiova „C. S. Nicolăescu Plopșor”, expoziția temporară „Regina Maria – 150 de ani de istorie”.
✨Evenimentul aduce un omagiu uneia dintre cele mai carismatice și influente figuri feminine din istoria României, care a marcat prin eleganță, inteligență și consecvență momente cruciale din devenirea națională. Expoziția oferă publicului prilejul de a redescoperi personalitatea complexă a Reginei Maria – soție, mamă, soră de caritate și regină.
👉În spațiile expoziționale ale Secției de Istorie-Arheologie sunt reunite fotografii și cărți poștale de epocă, unele purtând semnătura olografă a Reginei, care surprind atât momente oficiale, cât și scene din viața de familie. Printre exponate se regăsesc numeroase imagini ale Reginei împreună cu soțul său, Regele Ferdinand I, și cei șase copii ai lor, care ilustrează dimensiunea profund umană și tandră a celei care a fost numită „mama României Mari”.
👑Momentul încoronării de la Alba Iulia, din anul 1922, este surprins prin fotografii și medalii, iar Serbările Încoronării de la București sunt marcate în expoziție printr-un bilet de acces la acest solemn moment.
📸Publicul va putea admira, de asemenea, portrete ale Reginei realizate în diverse tehnici artistice, o tapiserie de excepție și un bust din bronz semnat de Milița Petrașcu, una dintre cele mai valoroase creații dedicate Reginei Maria, remarcabilă prin expresivitate și rafinament.
📜Expoziția include sigiliul Casei Majestății Sale Regina Maria, precum și corespondență cu prințul Barbu Știrbei și fostul prim ministru I. G. Duca, dar și un fotoreportaj de la funeraliile Reginei din anul 1938, care surprinde atmosfera de reculegere și emoția profundă trăită de poporul român la despărțirea de suverana sa iubită.
🏛️Prin acest demers expozițional, Muzeul Olteniei Craiova, împreună cu partenerii săi instituționali, dorește să readucă în conștiința publicului imaginea luminoasă a Reginei Maria – femeia care, prin devotament, cultură și spirit vizionar, a contribuit decisiv la consolidarea prestigiului României în lume.
🔶Expoziția „Regina Maria – 150 de ani de istorie” va fi vernisată în data de 29 octombrie 2025, ora 11, la Secția de Istorie-Arheologie a Muzeului Olteniei Craiova, str. Madona Dudu nr. 14 și va fi deschisă publicului până la 30 martie 2026.

Expoziția „Contemporanii lui Brâncuși”
2026-03-24 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🔶Expoziția „Contemporanii lui Brâncuși”
🏛️Muzeul Olteniei Craiova – Secția Istorie-Arheologie găzduiește expoziția temporară „Contemporanii lui Brâncuși”, realizată în parteneriat cu Liceul Tehnologic „Constantin Brâncuși” din Craiova, un demers care aduce în prim-plan sculptori formați la Școala de Arte și Meserii din Craiova, în aceeași epocă în care își începea parcursul artistic și Constantin Brâncuși.
📌Expoziția reunește sculpturi în bronz și o lucrare în marmură semnate de Anghel Chiciu, Eracle Hagiescu, Constantin Bălăcescu și George Cireșescu – artiști care au contribuit la configurarea peisajului artistic românesc de la cumpăna secolelor XIX–XX. Fără a urmări comparații directe, selecția propune o contextualizare a generației din care a făcut parte marele sculptor, evidențiind atmosfera artistică a unei epoci marcate de rigoare academică și de deschidere către limbajul modern.
🗿Lucrările impresionează prin soliditatea volumelor, finețea modelajului și atenția pentru expresivitatea detaliului, recompunând un moment de efervescență culturală în care tradiția și căutările novatoare coexistau fertil.
Expoziția invită publicul să redescopere o generație adesea eclipsată de personalitatea lui Brâncuși, dar esențială pentru înțelegerea mediului artistic în care acesta s-a format.
👉Expoziția temporară „Contemporanii lui Brâncuși” va putea fi vizitată până la sfârșitul lunii aprilie.

Expoziție de pictură Pentru tine, dragă mamă
2026-03-24 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește duminică, 8 martie 2026, la ora 12.00, vernisajul expoziției de pictură Pentru tine, dragă mamă, organizat de Centrul Județean de Cultură și Artă Dolj, Secția pentru Conservarea și Promovarea Culturii Tradiționale, Asociația „Seniori Art” și Cromatic Arts Studio.
Expoziția Pentru tine, dragă mamă reprezintă un gând frumos și o explozie de culoare, un mesaj lansat de Ziua Internațională a Femeii de către juniorii care activează în cadrul atelierelor de pictură „Să trăim frumos într-un mediu sănătos”, derulate de Secția pentru Conservarea și Promovarea Culturii Tradiționale din cadrul Centrului Județean de Cultură și Artă Dolj.
Expoziția reunește lucrări dedicate zilei de 8 martie, mamelor, doamnelor și domnișoarelor pe care le sărbătorim împreună.
Curatorul expoziției este Daniel Guță, membru UAP și coordonatorul atelierelor de pictură „Să trăim frumos într-un mediu sănătos”, încă din anul 2018.
Expozanții Alessia Vasilescu, Andu Turcu, Andreea Mirea, Amalia Mihai, Alexandra Mărinică, Alexia Ardeleanu, Daria Maria Florescu, David Volintiru, Eliza Lupu, Eva Băluțoiu, Gabriela Mărinică, Luca Isvoranu, Maria Simona Curcă, Mihai Etegan, Petra Barbu, Petre Nicolas Săulescu, Rareș Lucan, Rebeca Dumitriu, Ruxandra Lucan, Sofia Robanțu aduc prin lucrările lor un crâmpei de primăvară însoțit de gândurile lor bune, frumusețea și inocența copilărilei.
Expoziția Pentru tine, dragă mamă va fi disponibilă la Muzeul Cărții și Exilului Românesc până la sfârșitul lunii martie.

Expoziție Paleolog - Brâncuși - Un alfabetar necesar
2026-03-24 10:00 - 17:00 | Centrul Constantin Brâncuși, Calea Unirii, nr. 15, Craiova, Dolj, România
Muzeul de Artă Craiova marchează 150 de ani de la nașterea sculptorului Constantin Brâncuși, printr-un proiect expozițional care aduce în actualitate personalitatea lui V. G. Paleolog (1890-1979) și demersurile sale susținute pentru a face cunoscută opera lui Brâncuși, într-o perioadă în care asemenea preocupări aveau statut de pionierat.

Pentru a descoperi datele care au condus la crearea și perpetuarea legăturii dintre aceste două personalități ale culturii românești și universale, vă invităm să fiți alături de noi, miercuri, 18 februarie 2026, ora 17:00, la Centrul „Constantin Brâncuși” din Craiova, unde va avea loc deschiderea oficială.

Expoziția are un caracter documentar și prezintă publicului cărți, documente, manuscrise și fotografii din colecția familiei și colecția Muzeului de Artă Craiova. Sunt aduse în prim plan studiile și volumele lui V. G. Paleolog referitoare la opera lui Constantin Brâncuși, împreună cu alte două proiecte, mai puțin cunoscute, care i-au marcat existența: Informatica Brâncuși și Memorialul Brâncuși. Datorită lui Paleolog au fost aduse la Craiova ultimele mărturii fizice ale atelierului lui Brâncuși de la Paris, în ideea de a recrea o replică simbolică a atelierului, sub numele Memorialul Brâncuși. Zona documentară este completată cu piese originale, din perioada în care Brâncuși era elev la Școala de Arte și Meserii, aflate în colecția Muzeului de Artă Craiova și a Liceului Tehnologic „Constantin Brâncuși”, un portret al lui V. G. Paleolog (ghips patinat), realizat de Anghel Chiciu la Paris, în 1912, și o copie în bronz după lucrarea Vitellius, de Constantin Brâncuși, din colecția Muzeului de Artă Craiova.

Nu în ultimul rând, este documentată o perioadă importantă pentru activitatea lui V. G. Paleolog, respectiv 1964-1978, când, în plină epocă comunistă, acesta a făcut o adevărată propagandă culturală, publicând texte în ziarele locale și revistele de cultură, cu difuzare națională, realizând emisiuni radio și contribuind astfel la cunoașterea și înțelegerea operei lui Brâncuși. Unul din materialele scrise de Paleolog la acea vreme a fost și sursa noastră de inspirație pentru titlul expoziției. Dacă, în 1965, autorul anunța că miza articolelor sale este aceea de a oferi publicului „un alfabet pentru citirea operelor lui Brâncuși”, prin acest proiect am căutat să creăm un „alfabetar”, care să recompună, într-o imagine de ansamblu, rezultatul eforturilor de o viață ale lui V. G. Paleolog. În acest fel este conturată posteritatea celui care a rămas în istorie ca primul monograf al lui Brâncuși și autor al unor studii de referință pentru opera brâncușiană.

Urmărind toate aceste aspecte, fără a avea o miză strict locală, proiectul punctează și o serie de demersuri datorită cărora Craiova devine locul în care s-a încercat recuperarea simbolică a unui fragment aparținând biografiei brâncușiene. Prin aceste restituiri putem oferi un posibil răspuns la întrebarea care persistă și revine, în fiecare an, în preajma Zilei Naționale Brâncuși: Ce a făcut și ce face România pentru marele sculptor?

Expoziția va putea fi vizitată la Centrul „Constantin Brâncuși” din Craiova, în perioada 19 februarie – 17 mai 2026, de marți până duminică, între orele 10:00 și 17:00, accesul fiind gratuit.

Ca evenimente colaterale acestei expoziții, în perioada aferentă desfășurării ei, vor fi organizate două serii de conferințe susținute de istorici de artă recunoscuți. Prima dintre acestea va avea loc pe data de 7 martie 2026, avându-i ca invitați pe: Doina Lemny, Ruxandra Demetrescu și Cristian Robert Velescu. A doua serie de conferințe va fi susținută de domnul Andrei Paleolog, donatorul fondului arhivistic Tretie Paleolog de la Muzeul de Artă Craiova, data exactă a acesteia urmând să fie comunicată în preajma evenimentului.

Expoziție aniversară „Carol I – Artă și Patrimoniu”
2026-03-24 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Expoziție aniversară „Carol I – Artă și Patrimoniu”, la Muzeul de Artă Craiova
Muzeul de Artă Craiova organizează vineri, 20 martie, de la ora 17:00, vernisajul expoziției „Colegiul Național Carol I Craiova – Artă și Patrimoniu”, eveniment dedicat aniversării Bicentenarului Colegiului Național Carol I – 200 de ani de la înființarea uneia dintre cele mai importante instituții de învățământ din România.
Expoziția este curatoriată de Lucian Rogneanu și este realizată în colaborare cu Colegiul Național Carol I Craiova și Muzeul Național Peleș, cu sprijinul mai multor instituții culturale și educaționale.
Lucrări de artă și documente istorice
Evenimentul reunește o selecție de lucrări de artă din patrimoniul muzeal, dar și o colecție de carte veche din biblioteca Colegiului Național „Carol I”. Prin aceste exponate, publicul poate descoperi atât patrimoniul artistic, cât și istoria unei instituții care a format generații de personalități ale culturii române.
Expoziția include și materiale documentare și fotografii, care evidențiază rolul important al colegiului în educația și formarea unor figuri marcante din domeniul științei, culturii și artei.
Două versiuni ale „Ecorșeului” lui Brâncuși
Un punct central al expoziției îl reprezintă lucrarea „Ecorșeul”, realizată de Constantin Brâncuși împreună cu profesorul Dimitrie Gerota.
Opera, aflată în colecția Colegiului „Carol I”, a fost restaurată recent cu ocazia programului Timișoara – Capitală Europeană a Culturii 2023. Cu prilejul acestei expoziții, vizitatorii vor putea vedea pentru prima dată în spațiul muzeului cele două versiuni ale Ecorșeului, aflate în patrimoniul instituțiilor culturale din Craiova.
Un omagiu adus absolvenților de prestigiu
Proiectul expozițional își propune să aducă în prim-plan contribuția unor personalități importante care au studiat la Colegiul Național Carol I Craiova și care au influențat dezvoltarea culturii și societății românești în secolele XIX și XX.
Evenimentul este organizat cu sprijinul Consiliul Județean Dolj, Primăria Municipiului Craiova, Universitatea din Craiova, Teatrul Național Marin Sorescu, precum și al instituțiilor din domeniul educației.
Program de vizitare
Expoziția va putea fi vizitată în perioada 21 martie – 24 mai 2026, în sălile de la parterul Palatul Jean Mihail.
Programul de vizitare este:

marți – duminică: 10:00 – 17:00

În prima zi de miercuri a fiecărei luni, accesul publicului este gratuit.

Expoziție personală Petru Lucaci - ”Sortir du noir”
2026-03-26 12:00 - 16:00 | Gloriæ Art Gallery, Str. Alexandru Macedonski, Nr. 49, Craiova, Dolj, România
Gloriae Art Gallery vă invită vineri, 6 martie, ora 18:00, la GLORIÆ Art Gallery, pentru deschiderea ”Sortir du noir”, expoziția personală a lui Petru Lucaci. Vernisajul va avea loc în prezența artistului și a curatoarei, doamna profesor universitar Ruxandra Demetrescu.

Proiectul stă sub semnul revizitării și al sintezei: revizitare, deoarece Petru Lucaci reia o temă esențială ce a marcat un parcurs început în urmă cu mai bine de trei decenii, în care negrul era culoarea dominantă, vizibilă în mai multe cicluri („Noctumbre”, „Alb/Negru”, „Night Shadows”, „Clarobscur”, „Black-based Cocktail”). Preocupat de posibilitățile și limitele picturii, Lucaci a luat mereu „în răspăr” tradiționalele „părți ale picturii”: desenul, clarobscurul, culoarea, construcția spațiului și, nu în ultimul rând, istoria din tablou.

Potrivit curatoarei Ruxandra Demetrescu, „spectacolul vizual propus de Petru Lucaci în această expoziție marchează un moment emblematic al activității sale artistice, mi-am amintit o frază din Sortir du noir: comentând Fiul lui Saul, filmul lui Lázsló Nemes, Georges Didi-Huberman afirma că: «imaginea care țâșnește din negru își are propriile limite tactile». Problema limitei dintre vizual și tactil, dintre negru și exuberanța cromatică — care «iese din negru» —, are și pentru Petru Lucaci o profundă semnificație spirituală, care se cuvine regăsită/descifrată cu atenția privirii scormonitoare și răbdătoare a spectatorului.”

Expoziția va fi deschisă din 6 martie până la 8 mai 2026.

GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
–-
Petru Lucaci (n. 1956, Arad) este artist vizual, profesor universitar doctor la Universitatea Națională de Arte București, curator și o figură centrală a managementului cultural din România, ocupând din 2010 funcțiile de președinte al Uniunii Artiștilor Plastici din România și director al Revistei Arta. Este absolvent al Institutului de Arte Plastice Nicolae Grigorescu din București, la Departamentul Pictură, în anul 1982. Are un Doctorat în Arte Vizuale cu tema „Despre Negru” susținut în 2006, iar activitatea sa expozițională cuprinde participări la peste 250 de expoziții de grup în țară și în străinătate, precum și peste 45 de expoziții personale. Practica artistică include pictură, grafică, fotografie, obiect/instalaţie, happening şi noile media. În 2004 a primit Ordinul Meritul Cultural în rang de ofiţer categoria C, iar în 2006, Uniunea Artiştilor Plastici i-a decernat Premiul pentru Excelență.

Craiova Design Days
2026-03-27 09:00 - 2026-04-19 18:00 | Locații multiple, Craiova, Dolj, România
Craiova Design Days
27 martie – 19 aprilie 2026 | Craiova
Design Habitat lansează Craiova Design Days, un proiect cultural care aduce la Craiova, în perioada 27 martie – 19 aprilie 2026, o serie de expoziții dedicate designului în diversele sale forme de expresie: afiș, arhitectură, ilustrație de carte, artă în sticlă, animație și motion design. Timp de aproape patru săptămâni, Craiova devine gazda unor proiecte vizuale remarcabile, semnate de artiști și instituții din Polonia și România.
EXPOZIȚIILE EDIȚIEI 2026
„Arhitectura Independenței în Europa Centrală”
Expoziția reconstituie perioada extrem de dinamică de după 1918, din perspectiva schimbărilor care au transformat spațiul, urbanismul și arhitectura noilor state apărute pe harta Europei Centrale. Arhitectura independenței este înțeleasă mai pe larg decât simple clădiri: ea este simbolul materialității în peisajul orașelor, al căutării unor noi modele de iconografie națională și al apariției ideii de om nou. Curatori: Łukasz Galusek, dr. Żanna Komar, Helena Postawka-Lech, dr. Michał Wiśniewski, Natalia Żak.
Locație: Ordinul Arhitecților din România – Filiala Oltenia (Mihail Kogălniceanu 13, Craiova)
Program: Luni-Joi: 09:00-17:00 ; Vineri: 09:00-14:00
„Bestiarul lui Lem ilustrat de Mróz”
Realizată de prof. Janusz Górski de la Academia de Arte Frumoase din Gdańsk, expoziția pune în legătură ilustrațiile semnate de Daniel Mróz cu fragmente din proza lui Stanisław Lem.
Locație: Locație: Biblioteca Județeană „Alexandru și Aristia Aman” Dolj (Mihail Kogălniceanu 9, Craiova)
Program: Program: Luni-Vineri: 09:00-18:00
Ilustrație de carte — Kasia Walentynowicz
O expoziție dedicată universului ilustrației de carte, semnată de una dintre cele mai apreciate ilustratoare poloneze contemporane.
Locație: Teatrul Național „Marin Sorescu” (Alexandru Ioan Cuza 11, Craiova)
Program: Luni-Sâmbătă: 10:00-18:00
Expoziție de sticlă — TRIART
O selecție de lucrări în sticlă artistică, ce explorează posibilitățile materialului ca mediu de expresie în designul contemporan.
Locație: Teatrul Național „Marin Sorescu” (Alexandru Ioan Cuza 11, Craiova)
Program: Luni-Sâmbătă: 10:00-18:00
Animație și motion design — Studenții Universității de Arte din Poznań
Expoziție realizată de 25 de studenți ai Departamentului de Animație din cadrul Universității de Arte din Poznań, aceasta oferă o panoramă a creativității tinere în domeniul animației și al motion design-ului.
Locație: Galeria ARTA (Calea Unirii 16, Craiova)
Program: Luni-Vineri: 09:00-17:00
INSTALAȚII ÎN SPAȚIUL PUBLIC
Craiova Design Days invită publicul să descopere instalații amplasate în centrul orașului, realizate de artistul polonez Karol Banach, care transformă spațiul urban într-un loc al întâlnirii dintre design și viața cotidiană.

Craiova Design Days este un proiect Design Habitat, dedicat promovării designului ca formă de cultură accesibilă. Prin selecția expozițiilor și diversitatea mediilor abordate — de la afișul grafic la arhitectură, de la ilustrație la animație —, proiectul propune publicului craiovean o perspectivă largă și nuanțată asupra creativității vizuale contemporane.
O inițiativă Triart Atelier. Organizat de Design Habitat.
Parteneri strategici: Primăria Craiova și Consiliul Local al Municipiului Craiova, Centrul Internțaional Constantin Brâncuși, Teatrul Național „Marin Sorescu” Craiova, Biblioteca Județeană „Alexandru și Arisia Aman” Dolj, Galeria ARTA, Ordinul Arhitecților din România – Filiala Oltenia, Uniunea Artiștilor Plastici din România – Filiala Craiova, Școala Românoă-Britanică.
Parteneri internaționali: Institutul Polonez din București, Universitatea de Arte din Poznań – Departamentul de Animație.
Parteneri Media: TVR Craiova, Kiss FM, Cule.

La Foire de la Francophonie – ediția a IV-a
2026-03-31 14:30 - 20:00 | Piața William Shakespeare, Str. A. I. Cuza, Craiova, Dolj, România
Pe 31 martie 2025, între 14:30 și 20:00, Piața „Mihai Viteazul” din Craiova prinde viață la Foire de la Francophonie – ediția a IV-a.Un eveniment dedicat limbii franceze și culturii francofone, care aduce împreună elevi, profesori și publicul larg într-o atmosferă creativă și dinamică. Standuri ale școlilor, expoziții de artă, ateliere pentru toate vârstele, momente artistice în limba franceză, flashmob, parada costumelor francofone și concursuri interactive transformă centrul orașului într-un spațiu al dialogului și al expresiei culturale.Participă, descoperă și lasă-te inspirat de energia francofoniei!
––
Știi unde poți vedea lumea… într-o singură defilare?
La Foire de la Francophonie!

Când?
31 martie, ora 14:30

Unde?
ne dăm întâlnire în fața Teatrului Național „Marin Sorescu” pentru un moment cu adevărat special, care te va purta dintr-o țară în alta, pas cu pas: Parada costumelor francofone.

O defilare spectaculoasă în care cultura și istoria țărilor francofone prind viață prin culori vibrante, țesături autentice și simboluri pline de semnificație! Vei descoperi eleganța, diversitatea și farmecul unei lumi unite prin limbă și tradiție.

De ce să vii?
Pentru că nu vezi în fiecare zi lumea… defilând prin fața ta.
Nu rata!

Târg de adopții canine - Maxi Pet România
2026-04-04 13:00 - 18:00 | Promenada Mall, Calea Severinului 61, Craiova, Dolj, România
Adăpostul canin Craiova organizează un nou târg de adopții canine, alături de sponsorul Maxi Pet România! De data aceasta, evenimentul va avea loc în incinta magazinului Maxi Pet Promenada Craiova (Calea Severinului nr. 61, Promenada Craiova, la Etajul 1, în exterior, ieșirea McDonald’s sau cea de la Gym), sâmbătă, 4 aprilie 2026, între orele 13:00 și 18:00.
Mai mulți câini din adăpostul public (deparazitați, microcipați, sterilizați și vaccinați) vor fi prezentați publicului și vom încerca să le găsim o casă nouă, cu ajutorul voluntarilor noștri, dar și cu cel al oamenilor de bună-credință care înțeleg că adopția este un gest dintre cele mai frumoase.
Alături de noi în cadrul evenimentului vor fi și membri ai Centrului Național de Educare Canină, câinii specialiști în operațiuni de salvare, alături de conductorii lor, care ne vor învăța cum să ne comportăm cu patrupedele noastre și cum să ne înțelegem cât mai bine cu ele.
Nu uitați: adopția unui câine din adăpostul public este gratuită conform legii și se face în baza actului de identitate valabil. De asemenea, adoptatorii vor primi pachete de bun-venit acasă din partea Maxi Pet România, constând în hrană, jucării și boluri.
Evenimentul este susținut de Eurotehnica IT&C, care asigură mobilitatea câinilor propuși pentru adopție, prin lese și zgărzi/hamuri pentru voluntari și adoptatori.
Vă așteptăm să ne cunoașteți și să le oferiți șansa la o nouă viață – una mai bună – câinilor din adăpostul public!

Expoziție de pictură In Memoriam Nicolae Predescu
2026-04-15 09:00 - 17:00 | Galeria Arta 1, Calea Unirii, nr. 12, Craiova, Dolj, România
Expoziție de pictură „Nicolae Predescu – In Memoriam”, la Galeria de Artă Craiova
Expoziție: „Nicolae Predescu – In Memoriam”
Perioada: 15–30 aprilie 2026
Vernisaj: vineri, 17 aprilie 2026, ora 17:00
Loc: Galeria de Artă Craiova
Adresă: Str. Unirii nr. 12
Organizator: Uniunea Artiștilor Plastici din România – Filiala Craiova
Uniunea Artiștilor Plastici din România – Filiala Craiova organizează, în perioada 15–30 aprilie 2026, la Galeria de Artă Craiova, expoziția de pictură „Nicolae Predescu – In Memoriam”, un eveniment dedicat memoriei artistului plastic Nicolae Predescu.
Vernisajul expoziției a avut loc vineri, 17 aprilie 2026, ora 17:00, la Galeria de Artă Craiova, situată pe strada Unirii nr. 12.
Expoziția aduce în atenția publicului lucrări de pictură semnate de Nicolae Predescu și propune o reîntâlnire cu universul său artistic, cu sensibilitatea, expresivitatea și preocupările plastice care i-au definit creația. Evenimentul reprezintă totodată un gest de recuperare și omagiere a unei prezențe importante în viața artistică locală, oferind publicului ocazia de a redescoperi opera unui artist care a contribuit la conturarea peisajului cultural craiovean.

Săptămâna Poloneză la Universitatea din Craiova
2026-04-20 - 2026-04-24 | Locații multiple, Craiova, Dolj, România
𝐔𝐧𝐢𝐯𝐞𝐫𝐬𝐢𝐭𝐚𝐭𝐞𝐚 𝐝𝐢𝐧 𝐂𝐫𝐚𝐢𝐨𝐯𝐚 𝐝𝐞𝐯𝐢𝐧𝐞, 𝐩𝐞𝐧𝐭𝐫𝐮 𝐨 𝐬ă𝐩𝐭ă𝐦𝐚̂𝐧ă, 𝐩𝐮𝐧𝐜𝐭𝐮𝐥 𝐝𝐞 𝐢̂𝐧𝐭𝐚̂𝐥𝐧𝐢𝐫𝐞 𝐚𝐥 𝐜𝐮𝐥𝐭𝐮𝐫𝐢𝐢 𝐩𝐨𝐥𝐨𝐧𝐞𝐳𝐞
Vă așteptăm la 𝐒ă𝐩𝐭ă𝐦â𝐧𝐚 𝐏𝐨𝐥𝐨𝐧𝐞𝐳ă, î𝐧𝐭𝐫𝐞 𝟐𝟎-𝟐𝟒 𝐚𝐩𝐫𝐢𝐥𝐢𝐞, la o serie de evenimente dedicate culturii, literaturii și cinematografiei poloneze.
Lecturi și discuții despre laureați ai Premiului Nobel Muzică poloneză – de la Chopin la hip-hop Proiecții de film Expoziții și ateliere de traducere Prelegeri despre romantism, identitate și istorie
Fie că ești pasionat de cultură, curios să descoperi lucruri noi sau pur și simplu vrei să petreci timpul altfel, programul are câte ceva pentru fiecare.
Salvează data și vino să descoperi 𝐏𝐨𝐥𝐨𝐧𝐢𝐚 mai aproape decât crezi!
Program Săptămâna Poloneză la Universitatea din Craiova:

LUNI, 20 APRILIE
18:00 – Centrul de Limbă și Cultură Poloneză, Biblioteca Universității din Craiova, Lăpuș
POLONIA PRIN OCHII NOBELIȘTILOR
Prelegere istorico-literară care prezintă identitatea culturală poloneză prin opera unor laureați ai Premiului Nobel: Henryk Sienkiewicz, Władysław Reymont, Czesław Miłosz, Wisława Szymborska și Olga Tokarczuk.
Atelier interactiv:
Lectura unui text de Czesław Miłosz care prezintă elemente ale modului de înțelegere a identității poloneze, urmată de discuții și încercări de traducere în limba română realizate de participanți.
MARȚI, 21 APRILIE
12:00 – Universitatea din Craiova, Holul Central
VERNISAJUL EXPOZIȚIEI „FRYDERYK CHOPIN 1810 – 1849”
Expoziția despre viața și creația geniului maestru al pianului
17:30 – Muzeul de Artă Craiova
SUNETELE POLONIEI: DE LA CHOPIN LA HIP-HOP
Prelegere despre cultura poloneză prin prisma muzicii clasice și contemporane.
Vor fi prezentate:
• curentul folcloric
• „întoarcerea spre tradiția populară”
• muzica alternativă și hip-hop-ul polonez
19:00 – Muzeul de Artă din Craiova
O SEARĂ CU MUZICA POLONEZĂ
Recital susținut de pianista prof. univ. dr. habil. Barbara Karaśkiewicz
(cu intervenții ale prof. univ. dr. habil. Adam Regiewicz, Universitatea „Jan Długosz” din Częstochowa)
MIERCURI, 22 APRILIE
18:00 – Centrul de Limbă și Cultură Poloneză, Biblioteca Universității din Craiova, Lăpuș
ROMANTISMUL POLONEZ
Prelegere despre paradigma romantică ce definește identitatea poloneză, cu accent pe modul în care romantismul a modelat raportarea polonezilor la război și la istorie.
Atelier de traducere
Traduceri ale unor texte literare din limba polonă în limba română.
JOI, 23 APRILIE
17:30 – Universitatea din Craiova, str. A. I. Cuza, nr. 13, sala 444
POLONIA PE MARELE ECRAN
Prelegere despre cinematografia poloneză susținută de prof.univ.dr.habil Adam Regiewicz de la Universitatea „Jan Długosz” din Częstochowa (în limba engleză)
19:00 – Universitatea din Craiova, str. A. I. Cuza, nr. 13, sala 444
SEARĂ DE FILM POLONEZ
Proiecția filmului „Războiul Rece”, regia Paweł Pawlikowski
Câștigător al Premiului pentru regie la Festivalul de la Cannes.
VINERI, 24 APRILIE
10:00 – Centrul de Limbă și Cultură Poloneză, Biblioteca Universității din Craiova, Lăpuș
POLONIA ÎN EXIL
Prelegere despre experiența emigrării polonezilor – de la perioada împărțirilor Poloniei până la Al Doilea Război Mondial, cu accent pe relațiile polono-române din perioada interbelică și prezența guvernului polonez în exil pe teritoriul României.
Atelier de traducere – continuare

Parteneri:
NAWA Narodowa Agencja Wymiany AkademickiejUniwersytet Jana Długosza w CzęstochowieMuzeul de Artă CraiovaFilarmonica Oltenia CraiovaInstitutul Polonez / Instytut Polski w Bukareszcie

Expoziție Fryderyk Chopin - viața și creația
2026-04-21 09:00 - 17:00, 2026-04-21 12:00 - 17:00 | Universitatea din Craiova, Str. A. I. Cuza, nr. 13, Craiova, Dolj, România
Un nume. O emoție. O moștenire.
Te invităm la vernisajul expoziției „𝐅𝐫𝐲𝐝𝐞𝐫𝐲𝐤 𝐂𝐡𝐨𝐩𝐢𝐧 – 𝐯𝐢𝐚ț𝐚 ș𝐢 𝐜𝐫𝐞𝐚ț𝐢𝐚”, o incursiune în universul unuia dintre cei mai mari compozitori ai tuturor timpurilor.
Universitatea din Craiova – Holul Central 21 aprilie 2026 Ora 12:00
Descoperă povestea din spatele muzicii care a emoționat generații întregi și lasă-te purtat într-o atmosferă plină de eleganță, sensibilitate și inspirație
Parte din Săptămâna Poloneză

Expoziție de fotografie bilaterală Craiova – Ploiești: Clădiri de patrimoniu
2026-04-21 18:00 - 19:30 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește marți, 21 aprilie, la ora 18:00, vernisajul expoziției de fotografie bilaterală Craiova – Ploiești, Clădiri de patrimoniu, un dialog vizual început vineri, 17 aprilie, la Ploiești, în spațiul elegant al Hotelului Central, care continuă acum în inima Olteniei, purtând cu sine ecoul pașilor de altădată și respirația arhitecturii care refuză uitarea.
Prin obiectivul lor, artiștii Victor Cătălin Boldîr, Rucsandra Silvia Călin, Mihaela Eleonora Cojocaru, Livia Corcoveanu, Cristiana Coșoveanu, Valerian Cruceru, Cristi Floriganță, Anne-Marie Gavrilă, Mircea Georgescu, Cristina Marcu, Silviu Cristian Mirescu, Mihai Murarețu, Ion Claudiu Nețoiu, Ionelia Nucă, Cătălin Obreja, Victor Popa, Claudia Radu, Anca Roșu, Angelo Sab, Ioan Bogdan Tătaru, Ovidiu Urziceanu, Andi Voicu și Marcel Horneț reconstituie o hartă sensibilă a patrimoniului, unde fiecare clădire devine poveste, fiecare detaliu devine mărturie.
Evenimentul va fi moderat de Ionela Gherghe, iar despre destinul și fragilitatea clădirilor de patrimoniu vor vorbi Gabriel Vlăduț, alături de câte doi cercetători pasionați ai patrimoniului craiovean și prahovean, într-un schimb de idei ce îmbină rigoarea cu emoția.
La eveniment participă Cvartetul Gaudeamus al Universității din Craiova. Artiștii Darius Melencovici (vioara I), Andreea Poenaru (vioara a II-a), Ana Maria Odină (violă) și Gabriela Sârbu (violoncel), care vor interpreta mai multe piese, printre care „Mica serenadă” de W.A. Mozart și tangoul „Por una cabeza” de C. Gardel.

Zilele Porților Deschise la BNR
2026-04-23 09:30 - 17:30 | Dolj
Banca Națională a României invită publicul la o nouă ediție a evenimentului „Zilele Porților Deschise”!
Pentru a marca împlinirea a 146 de ani de la înființare, Banca Națională a României – sucursala Dolj deschide porțile sediului din Craiova, Calea Unirii, nr. 6, în perioada 23-24 aprilie 2026, între orele 09:30 și 17:30. Publicul vizitator va avea șansa de a admira interiorul clădirii de patrimoniu, dar și de a admira secțiuni expoziționale dedicate începuturilor monedei naționale, istoriei bancnotelor românești, precum și istoriei tezaurului BNR evacuat la Moscova în timpul Primului Război Mondial.
Evenimentul se va desfășura, în aceeași perioadă, atât la sediul central din București, cât și în mai multe sucursale și agenții BNR din teritoriu, care vor fi deschise publicului (sucursalele regionale Cluj, Iași, Timiș; agențiile Argeș, Bacău, Brăila, Buzău, Gorj, Maramureș, Mureș, Prahova, Sibiu, Suceava).
Vă așteptăm!

Detalii despre clădire, aici.

EduFest UCV
2026-04-24 14:00 - 22:00 | Promenada Mall, Calea Severinului 61, Craiova, Dolj, România
Universitatea din Craiova organizează, în perioada 24–26 aprilie, „EduFest Ucv”, un eveniment dedicat tuturor celor interesați de oferta academică a instituției.

EduFest va avea loc la Promenada Craiova, în zona Info Desk (intrarea principală), deschiderea oficială fiind programată vineri, 24 aprilie, la ora 14:00.

Vizitatorii vor avea ocazia să descopere echipamente specifice diverselor specializări, vor putea participa la activități practice și vor interacționa direct cu studenții și cadrele didactice. Programul include momente artistice și recreative – dans, muzică, scrimă și teatru – care reflectă dinamica și diversitatea vieții studențești.
În plus, reprezentanții Centrului de Consiliere și Orientare în Carieră vor oferi sprijin personalizat elevilor prin sesiuni de informare și consiliere menite să faciliteze alegerea unui traseu educațional adaptat intereselor și aptitudinilor fiecăruia.
„Prin EduFest UCv, ne propunem să transformăm procesul de alegere a unei facultăți într-o experiență directă și relevantă pentru elevi. Interacțiunea cu mediul universitar, într-un cadru deschis și accesibil, le permite viitorilor studenți să înțeleagă concret oportunitățile de formare și dezvoltare pe care le oferim.
Universitatea din Craiova rămâne un actor activ în sprijinirea orientării academice și profesionale a tinerilor, într-un context educațional din ce în ce mai dinamic și conectat internațional”, a declarat prof. univ. dr. Cezar Ionuț Spînu, rectorul Universității din Craiova.

Expoziție de pictură "Arta seniorilor"
2026-04-27 12:00 - 17:00 | Galeriile Cromatic, str. Al. Macedonski, nr. 28, Craiova, Dolj, România
Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale vernisează luni, 27 aprilie 2026, ora 12:00, la Galeriile „Cromatic“, expoziția de pictură „Arta seniorilor“, realizată de creativii beneficiari ai Centrului pentru persoane vârstnice „Sfinții Doctori fără de arginți Cosma și Damian“ din cadrul Arhiepiscopiei Craiova.
Expoziția „Arta seniorilor“ a prins contur în atelierul de pictură al Centrului „Sfinții Doctori fără de arginți Cosma și Damian“, coordonat de artistul plastic Florin Grădinaru.
Fiecare lucrare în parte este dovada că visele te însoțesc până le lași să se împlinească. Pictura le-a dat libertatea să fie creativi, să se bucure de călătoria prin lumea formelor și culorilor, să petreacă timp împreună, să împărtășească idei.
Picturile seniorilor vor putea fi admirate la Galeriile „Cromatic“, de pe strada Alexandru Macedonski 28, până joi, 7 mai 2026. Intrarea este liberă.

Expoziție Vibrații cromatice pe aripi de fluturi
2026-04-29 09:00 - 17:00 | Muzeul Olteniei – Secția de Științele Naturii, Str. Popa Şapcă, nr. 8, Craiova, Dolj, România
Vă invităm la Secția de Științele Naturii a Muzeului Olteniei, să descoperiți eleganța discretă a fluturilor nocturni: creaturi misterioase, cu aripi de mătase în culorile nuanțate ale nopții! Pe 𝟐𝟗 𝐚𝐩𝐫𝐢𝐥𝐢𝐞 a avut loc 𝐯𝐞𝐫𝐧𝐢𝐬𝐚𝐣𝐮𝐥 𝐞𝐱𝐩𝐨𝐳𝐢ț𝐢𝐞𝐢 𝐭𝐞𝐦𝐩𝐨𝐫𝐚𝐫𝐞 „𝐕𝐢𝐛𝐫𝐚ț𝐢𝐢 𝐜𝐫𝐨𝐦𝐚𝐭𝐢𝐜𝐞 𝐩𝐞 𝐚𝐫𝐢𝐩𝐢 𝐝𝐞 𝐟𝐥𝐮𝐭𝐮𝐫𝐢” – Secția de Științele Naturii a Muzeului Olteniei, unde am celebrat aceste făpturi magice care ne reamintesc că eleganța naturii poate fi etalată și în noapte.

Evenimentul cultural aduce în prim-plan 𝐂𝐨𝐥𝐞𝐜ț𝐢𝐚 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 „𝐂𝐥𝐚𝐮𝐝𝐢𝐚 𝐒𝐭ă𝐧𝐨𝐢𝐮” – singura colecție de acest tip din patrimoniul secției și un tezaur științific de o valoare inestimabilă, constituită prin eforturile regretatului profesor dr. Ioan Stănoiu, în urma unor schimburi riguroase de material entomologic cu specialiști internaționali, achiziționată de Muzeul Olteniei în anul 1975.
Deși colecția cuprinde numeroase specii diurne, expoziția propusă va exploata segmentul mai puțin cunoscut al lepidopterelor: fluturii de noapte, 𝐟𝐢𝐢𝐧𝐝 𝐩𝐫𝐢𝐦𝐚 𝐞𝐱𝐩𝐮𝐧𝐞𝐫𝐞 𝐝𝐞 𝐚𝐜𝐞𝐬𝐭 𝐠𝐞𝐧 care dezvăluie publicului curiozități legate de rolul acestora în ecosistem și în economia umană.
Vizitatorii vor avea ocazia să admire aproximativ 𝟓𝟎𝟎 𝐝𝐞 𝐞𝐱𝐞𝐦𝐩𝐥𝐚𝐫𝐞 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 𝐧𝐨𝐜𝐭𝐮𝐫𝐧𝐢, colectați din medii fascinante precum pădurea amazoniană sau junglele luxuriante din Taiwan, India, Noua Guinee, Madagascar, Congo, și Brazilia, expoziția fiind gândită să abordează teme complexe, de la morfologie și metamorfoză, până la impactul asupra civilizației prin sericicultură și istoria mătăsii.
Printre exemplarele de excepție ce vor fi expuse, se numără:
𝐂𝐞𝐚 𝐦𝐚𝐢 𝐦𝐚𝐫𝐞 𝐦𝐨𝐥𝐢𝐞 𝐝𝐢𝐧 𝐥𝐮𝐦𝐞 – Attacus atlas (molia cap de șarpe);
𝐥𝐞𝐩𝐢𝐝𝐨𝐩𝐭𝐞𝐫𝐚 𝐜𝐮 𝐜𝐞𝐚 𝐦𝐚𝐢 𝐦𝐚𝐫𝐞 𝐚𝐧𝐯𝐞𝐫𝐠𝐮𝐫𝐚̆ 𝐚 𝐚𝐫𝐢𝐩𝐢𝐥𝐨𝐫 – Thysania agrippina;
𝐦𝐨𝐥𝐢𝐚 𝐝𝐞 𝐦ă𝐭𝐚𝐬𝐞-𝐀𝐢𝐥𝐚𝐧𝐭𝐡𝐮𝐬 – Samia cynthia (Drury, 1773), a căreii larva numită Viermele Ailanthus 𝐞𝐬𝐭𝐞 𝐬𝐢𝐧𝐠𝐮𝐫𝐚 𝐥𝐚𝐫𝐯ă 𝐚 𝐮𝐧𝐮𝐢 𝐟𝐥𝐮𝐭𝐮𝐫𝐞 𝐝𝐞 𝐧𝐨𝐚𝐩𝐭𝐞 𝐜𝐨𝐦𝐩𝐥𝐞𝐭 𝐝𝐨𝐦𝐞𝐬𝐭𝐢𝐜𝐢𝐭, 𝐢̂𝐧 𝐚𝐟𝐚𝐫𝐚̆ 𝐝𝐞 𝐁𝐨𝐦𝐛𝐲𝐱 𝐦𝐨𝐫𝐢. Mătasea naturală produsă este durabilă, dar nu poate fi ușor desprinsă din cocon și, prin urmare, este toarsă ca bumbacul sau lâna;
𝐦𝐨𝐥𝐢𝐚-𝐬𝐟𝐢𝐧𝐱 𝐚 𝐬𝐦𝐨𝐜𝐡𝐢𝐧𝐮𝐥𝐮𝐢 (Pachylia ficus), ai cărei adulții polenizează orhideea fantomă (Dendrophylax lindenii), o specie pe cale de dispariție, specia fiind prima insectă descrisă științific ca polenizând această orhidee;
„𝐂𝐨𝐜𝐨𝐧𝐢𝐢 𝐑𝐞𝐠𝐚𝐥𝐢 𝐝𝐞 𝐀𝐮𝐫 𝐝𝐢𝐧 𝐉𝐚𝐯𝐚” – Cricula trifenestrata – ai cărei coconi sunt recunoscuți pentru culoarea lor aurie strălucitoare din care se extrag fire de mătase sălbatică de înaltă calitate, utilizată pentru a crea textile. Aceste fire de mătase sunt exportate în Japonia pentru a crea kimonouri de calitate, iar în Indonezia, se lucrează pentru a stabili habitate durabile pentru aceste molii, sprijinind conservarea artelor tradiționale precum batik (metodă tradițională indoneziană de vopsire a țesăturilor prin aplicația de ceară fierbinte) care este în Patrimoniu Cultural Imaterial Mondial UNESCO.
𝐂𝐨𝐥𝐞𝐜ț𝐢𝐚 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 „𝐂𝐥𝐚𝐮𝐝𝐢𝐚 𝐒𝐭ă𝐧𝐨𝐢𝐮” însumează peste 1.200 de exemplare provenite din regiuni geografice diverse: neotropicală, etiopiană, indo-malaeză, australiană și holarctică, fiind constituită prin eforturile regretatului profesor dr. Ioan Stănoiu, în urma unor schimburi riguroase de material entomologic cu specialiști internaționali.
Scopul acestui demers expozițional este de a valorifica piesele acestei colecții rare în patrimoniul muzeal craiovean, oferind comunității acces la o resursă educațională și estetică de rang internațional.

Curatorul expoziției temporare este 𝐝𝐫. Gima Lila, muzeograf Secția de Științele Naturii – Muzeul Olteniei.
Program de vizitare: marți – 𝐝𝐮𝐦𝐢𝐧𝐢𝐜𝐚̆, 𝟎𝟗:𝟎𝟎–𝟏𝟕:𝟎𝟎 (ultima intrare: 𝟏𝟔:𝟏𝟓)
𝗦𝗲𝗰𝘁̦𝗶𝗮 𝗱𝗲 𝗦̦𝘁𝗶𝗶𝗻𝘁̦𝗲𝗹𝗲 𝗡𝗮𝘁𝘂𝗿𝗶𝗶, 𝘀𝘁𝗿. 𝗣𝗼𝗽𝗮 𝗦̦𝗮𝗽𝗰ă 𝗻𝗿.𝟴.

Finisaj și lansare catalog | Expoziția ”Sortir du noir”
2026-04-29 18:00 - 19:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vă așteptăm miercuri, 29 aprilie 2026, la ora 18:00, la finisajul expoziției personale a artistului Petru Lucaci, „Sortir du noir”. Evenimentul va avea loc în prezența artistului și a curatoarei, doamna profesor universitar Ruxandra Demetrescu.
Cu ocazia finisajului, va fi lansat și catalogul expoziției cu un concept grafic semnat de Serioja Bocsok. Publicația cuprinde reproduceri ale lucrărilor prezentate, alături de textul critic al curatoarei Ruxandra Demetrescu.
Expoziția, care a putut fi vizitată începând cu data de 6 martie, marchează un moment de sinteză și revizitare în cariera unuia dintre cei mai influenți artiști vizuali contemporani din România.Finisajul din 29 aprilie reprezintă ultima ocazie de a parcurge această retrospectivă a seriilor „Clarobscur” și a experimentelor recente.
În viziunea curatoarei, parcursul expozițional urmărește simbolic drumul de la negru către culoare, o „ieșire din negru” care nu este doar formală, ci și spirituală. Această tranziție este marcată de trecerea de la polipticele monumentale dominate de negrul absolut, către noile pânze în care culoarea și lumina se desprind din materie, definind atât o nouă relație între vizual și tactil, cât și un nou capitol în practica artistică a lui Petru Lucaci.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
–-
Petru Lucaci (n. 1956, Arad) este artist vizual, profesor universitar doctor la Universitatea Națională de Arte București, curator și o figură centrală a managementului cultural din România, ocupând din 2010 funcțiile de președinte al Uniunii Artiștilor Plastici din România și director al Revistei Arta. Este absolvent al Institutului de Arte Plastice Nicolae Grigorescu din București, la Departamentul Pictură, în anul 1982. Are un Doctorat în Arte Vizuale cu tema „Despre Negru” susținut în 2006, iar activitatea sa expozițională cuprinde participări la peste 250 de expoziții de grup în țară și în străinătate, precum și peste 45 de expoziții personale. Practica artistică include pictură, grafică, fotografie, obiect/instalaţie, happening şi noile media. În 2004 a primit Ordinul Meritul Cultural în rang de ofiţer categoria C, iar în 2006, Uniunea Artiştilor Plastici i-a decernat Premiul pentru Excelență.

Expoziție bilaterală de fotografie România – Grecia „Natură, Cultură și Viață”
2026-05-05 18:00 - 19:30 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește marți, 5 mai 2026, la ora 18.00. vernisajul expoziției itinerante bilaterală de fotografie ICC România – Grecia „Natură, Cultură și Viață”, având ca motto: Să împărtășim valori și credințe sufletești pentru un parteneriat constructiv.
Evenimentul este organizat de Clubul Rotary Craiova, Asociația Artiștilor Fotografi „Dacia Malvensis” și Uniunea Ziariștilor Profesioniști – Filiala Dolj „Tudor Arghezi”, sub egida Consiliului Județean Dolj, Primăriei Craiova, Direcției Județene de Cultură Dolj și Bibliotecii Județene „Alexandru și Aristia Aman”.
Moderatoarea evenimentului va fi Andrada Cojocaru, președinte al Filialei Dolj „Tudor Arghezi” – Uniunea Ziariștilor Profesioniști.
Acest festival de fotografie, născut dintr-un dialog între țărmurile României și ale Greciei, este un proiect la care participă artiști profesioniști și amatori, susținuți de Cluburile Rotary din ICC România–Grecia.
Expoziția este însoțită de un catalog trilingv și materiale editoriale. Tema centrală o reprezintă legătura dintre România și Grecia, între culturi și conștiințe, cu dorința de a naște parteneriate și de a purta mai departe această poveste în alte orașe.
Fotografiile ce fac parte din expoziție devin pași într-un parcurs emoțional — păduri care respiră amintiri, ape care poartă tăcerea locurilor, flori fragile și peisaje rănite, toate coexistând într-un dialog sincer între frumusețe și avertisment.
La vernisajul expoziție „Natură, Cultură și Viață” vor lua cuvântul:
✓Gabriel Vlăduț – Președinte din trecut Rotary Craiova, inițiatorul expoziției itinerante;
✓Celestin Agache – Președinte Rotary Craiova;
✓Sever Ciubucă – Coordonator ICC România–Grecia;
✓Christina Kartsiotou – ICC Grecia–România, și un critic de artă.
Seara va fi însoțită de acordurile calde ale naiului, în interpretarea Alessiei Vânturici.

Salonul Regional de Fotografie pentru Liceeni „Oltenia în imagini” – ediția a XIV-a
2026-05-07 09:00 - 17:00 | Teatrul pentru copii și tineret Colibri, Calea București, nr. 56, Craiova, Dolj, România
SALONUL REGIONAL DE FOTOGRAFIE PENTRU LICEENI
”OLTENIA ÎN IMAGINI”
Ediţia a XIV-a, 2026

Vernisajul Salonului Regional de Fotografie pentru Liceeni „Oltenia în imagini” – ediția a XIV-a și festivitatea de premiere a celor mai valoroase lucrări realizate de liceeni din Oltenia au avut loc pe 7 mai în Sala de Expoziții a Teatrului pentru Copii și Tineret „Colibri” din Craiova. Expoziția rămâne deschisă publicului în perioada 7–18 mai.
Salonul regional de fotografie ”Oltenia în imagini” este continuatorul Salonului Municipal de Fotografie ”Craiova în imagini”. Salonul este organizat de Asociaţia Culturală “Craiova”, Teatrul pentru Copii și Tineret „Colibri” Craiova, Fotoclubul “Mihai Dan Călinescu” Și Asociația ”Omnia Photo” în parteneriat cu Inspectoratele Şcolare Judeţene Dolj, Gorj, Mehedinți, Vâlcea şi cu Fotoclubul ”Mircea Faria” şi se desfăşoară sub patronajul Asociaţiei ”DACICA” Societatea Română de Artă Fotografică.

Expoziție ”Semne de lut – Centenar Dumitru Șchiopu”
2026-05-08 11:00 - 17:00 | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
”𝐒𝐞𝐦𝐧𝐞 𝐝𝐞 𝐥𝐮𝐭 – 𝐂𝐞𝐧𝐭𝐞𝐧𝐚𝐫 𝐃𝐮𝐦𝐢𝐭𝐫𝐮 Ș𝐜𝐡𝐢𝐨𝐩𝐮”
Muzeul Olteniei, în parteneriat cu Comitetul de Organizare a Centenarului „Dumitru Șchiopu” din comuna Vlădești, județul Vâlcea, și Centrul Județean pentru Conservarea și Promovarea Culturii Tradiționale Vâlcea, organizează un eveniment cultural dedicat ceramicii de Vlădești, la un veac de la nașterea lui 𝐃𝐔𝐌𝐈𝐓𝐑𝐔 𝐒̦𝐂𝐇𝐈𝐎𝐏𝐔 (𝟏𝟗𝟐𝟔-𝟐𝟎𝟐𝟔), meșter exponențial al 𝐜𝐞𝐧𝐭𝐫𝐮𝐥𝐮𝐢 𝐝𝐞 𝐨𝐥𝐚̆𝐫𝐢𝐭 𝐕𝐥ă𝐝𝐞𝐬̦𝐭𝐢 – 𝐕â𝐥𝐜𝐞𝐚, 𝐞𝐱𝐩𝐨𝐳𝐢𝐭̦𝐢𝐚 ”𝐒𝐞𝐦𝐧𝐞 𝐝𝐞 𝐥𝐮𝐭 – 𝐂𝐞𝐧𝐭𝐞𝐧𝐚𝐫 𝐃𝐮𝐦𝐢𝐭𝐫𝐮 𝐒̦𝐜𝐡𝐢𝐨𝐩𝐮”, vernisată 𝐯𝐢𝐧𝐞𝐫𝐢, 𝟎𝟖 𝐦𝐚𝐢 𝟐𝟎𝟐𝟔, 𝐨𝐫𝐚 𝟏𝟏:𝟎𝟎, 𝐢̂𝐧 𝐂𝐚𝐬𝐚 𝐁𝐚̆𝐧𝐢𝐞𝐢, 𝐂𝐫𝐚𝐢𝐨𝐯𝐚.
Prin vechimea, autenticitatea și specificitatea sa – în morfologie, ornamentică și cromatică – olăritul de Vlădești reprezintă, alături de centrul Horezu, înscris, în anul 2012, pe Lista Elementelor de Patrimoniu Cultural Imaterial al Umanității – UNESCO, un eșantion autentic și valoros de patrimoniu cultural imaterial, reprezentativ pentru identitatea și perenitatea culturii populare din Vâlcea, în arealul etnocultural al Olteniei. Ca și la Horezu, tradiția olăritului în centrul Vlădești este încă vie, creatoare, meșteșugul fiind, în actualitate, practicat de urmașii și continuatorii lui Dumitru Șchiopu, Violeta și Eugen Pătru, care au fost recunoscuți, în anul 2025, drept „Tezaure Umane Vii”. Ei sunt, totodată, trezorierii unei bogate colecții de ceramică din creația înaintașului și mentorului lor, expusă în casa familiei și în incinta Căminului Cultural din Vlădești, colecție intrată în circuitul turistic zonal.
Organizatorii evenimentului cultural – ”Tradiție și Continuitate”, oferit de județul Vâlcea, în capitala Olteniei, după jubileul Episcopiei Râmnicului (2003) – își propun ca, prin comunicări științifice, standuri expoziționale și ateliere meșteșugărești, să contribuie la mai buna cunoaștere, conservare și promovare a ceramicii de Vlădești, păstrată în patrimoniul etnocultural al Muzeului Olteniei și care va face obiectul expoziției ”Semne de lut – Centenar Dumitru Șchiopu” organizate cu acest prilej, rememorând și valorificând prezențele meșterului din Vlădești și a urmașilor săi în edițiile Târgului Meșterilor Populari, organizat în fiecare toamnă, în Cetatea Băniei.
Printre „argumentele” cele mai convingătoare ale ofertei vâlcene, se situează catalogul „Ceramica din Vlădești − Vâlcea la un veac de la nașterea meșterului olar Dumitru Șchiopu”, apărut recent la Editura Patrimoniu a Centrului Județean pentru Conservarea și Promovarea Culturii Tradiționale Vâlcea și în care ceramica de Vlădești are o reprezentare consistentă și expresivă.

Heineken® House Craiova
2026-05-09 10:00 - 22:00 | Piața William Shakespeare, Str. A. I. Cuza, Craiova, Dolj, România
Ce au în comun fanii fotbalului și fanii Heineken®? Vino să afli la Heineken® House, locul unde fanii devin prieteni.

Dacă ești fan, nu ești niciodată singur.

Pasiunile conectează oamenii mai repede decât orice altceva. Așadar, dacă te gandești că nu ai cu cine să îți împărtășești pasiunea… te așteptăm la Heineken® House să îți găsești mulți prieteni noi cu care să ciocnești o bere Heineken®!
Calendarul Heineken® House:

Orașul în care suntem prezenți
Perioada

Cluj
În fața Sălii Polivalente
25-26 Aprilie

Iași
În zona patinoarului Palas
1-2 Mai

Craiova
În fața teatrului Marin Sorescu
9-10 Mai

Brașov
În piața Sfântul Ioan
23-24 Mai

YARD SALE: MAREA SHOPPINGĂREALĂ #5
2026-05-09 12:00 - 18:00 | Biergarten, Str. Fraţii Buzeşti nr. 18, Craiova, Dolj, 200381, România
YARD SALE: MAREA SHOPPINGĂREALĂ #5
9–10 mai | 12:00–18:00 Biergarten Craiova
Intră într-o grădină cu vibe vintage, unde timpul curge pe ritm de vinyl Te așteaptă comori ascunse, haine cu poveste, obiecte unice și acel farmec retro pe care nu-l găsești oriunde.Pentru că, deși ai mai participat la astfel de evenimente, al nostru este diferit! Răsfoiește. Descoperă. Ia acasă ceva special. Tombolă cu surprize Intrare liberă pentru vizitatoriVino pentru vibe, rămâi pentru atmosferă

Expoziție de artă plastică „Pictură – EXPO”
2026-05-12 12:00 - 19:00 | Universitatea din Craiova, Str. A. I. Cuza, nr. 13, Craiova, Dolj, România
Universitatea din Craiova organizează marți, 12 mai 2026, la ora 12:00, expoziția de artă plastică „Pictură – EXPO”, eveniment ce va avea loc în holul central al UCv (str. A. I. Cuza nr. 13).

Expoziția reunește lucrări realizate de studenți și absolvenți ai specializării Pictură din cadrul Facultății de Teologie Ortodoxă, aparținând unor generații diferite de studiu, sub coordonarea Lect. univ. dr. Laura Semenov și a Pr. Asist. univ. dr. Constantin Semenov.

Publicul va avea oportunitatea de a descoperi o selecție retrospectivă de lucrări reprezentative, realizate în diverse tehnici artistice, de la studii și compoziții de atelier pe teme variate, până la lucrări de licență susținute în cadrul programului de studii.

Expoziția poate fi vizitată în perioada 12–18 mai 2026.

Expoziție de artă contemporană „Binele devine artă”
2026-05-14 19:00 - 22:00 | Galeria Arta 1, Calea Unirii, nr. 12, Craiova, Dolj, România
FILIALA CRAIOVA A U.A.P. DIN ROMÂNIA organizează“BINELE DEVINE ARTĂ” – Ediția a III-a
14 mai 2026Galeria ARTA Craiova
Uniunea Artiștilor Plastici din România – Filiala Craiova vă invită la expoziția de artă contemporană „Binele devine artă”, un eveniment cu vânzare interactivă dedicat susținerii performanței și creșterii vizibilității artiștilor din domeniul artelor vizuale contemporane.
Cu această ocazie, artiștii participanți au realizat și donat lucrări speciale ce vor fi oferite participanților la eveniment ca obiecte simbolice, susținând astfel componenta caritabilă și spiritul comunitar al proiectului.
Vă așteptăm să susținem împreună arta contemporană și comunitatea artistică din Craiova!
Cu considerație,Consiliul Director al Filialei Craiova a U.A.P. din România
Președinte,Emil Bănuți
Vicepreședinți,Fluerașu IoanaGabriel Giodea

Salonul Național de Minerale, Fosile și Geme, ediția a XIX-a
2026-05-15 09:00 - 19:00 | Piața William Shakespeare, Str. A. I. Cuza, Craiova, Dolj, România
În acest weekend, te invităm în inima Cetății Băniei, la un adevărat regal de culoare, eleganță și frumusețe naturală!
Craiova găzduiește 𝐒𝐚𝐥𝐨𝐧𝐮𝐥 𝐍𝐚ț𝐢𝐨𝐧𝐚𝐥 𝐝𝐞 𝐌𝐢𝐧𝐞𝐫𝐚𝐥𝐞, 𝐅𝐨𝐬𝐢𝐥𝐞 ș𝐢 𝐆𝐞𝐦𝐞 – 𝐞𝐝𝐢ț𝐢𝐚 𝐚 𝐗𝐈𝐗-𝐚 – un eveniment spectaculos organizat de Muzeul Olteniei – prin Secția de Științele Naturii, în 𝐩𝐞𝐫𝐢𝐨𝐚𝐝𝐚 𝟏𝟓-𝟏𝟕 𝐦𝐚𝐢 𝟐𝟎𝟐𝟔, 𝐩𝐞 𝐄𝐬𝐩𝐥𝐚𝐧𝐚𝐝𝐚 𝐓𝐞𝐚𝐭𝐫𝐮𝐥𝐮𝐢 𝐍𝐚ț𝐢𝐨𝐧𝐚𝐥 „𝐌𝐚𝐫𝐢𝐧 𝐒𝐨𝐫𝐞𝐬𝐜𝐮” 𝐝𝐢𝐧 𝐂𝐫𝐚𝐢𝐨𝐯𝐚.
Evenimentul de prestigiu este posibil datorită implicării, susținerii și eforturilor constante ale Consiliului Județean Dolj, alături de parteneriatul valoros al Primăriei Municipiului Craiova și al Consiliului Local, instituții esențiale care contribuie permanent la dezvoltarea și promovarea vieții culturale a orașului!
Craiovenii sunt invitați să admire colecții impresionante de cristale, fosile rare, pietre semiprețioase și prețioase, bijuterii handemade, coliere strălucitoare, brățări, broșe și cercei realizați din rubin, safir, jad, chihlimbar, piatra lunii și multe alte comori ale naturii.
Specialiști, colecționari și expozanți din întreaga țară vor transforma Craiova într-un punct de atracție pentru toți iubitorii de frumos și mistere ale pământului, într-un eveniment unde rigoarea științei întâlnește eleganța absolută a naturii.
Vă propunem așadar, o incursiune într-un univers cromatic fascinant, unde frumusețea brută a cristalelor și perfecțiunea bijuteriilor șlefuite manual creează un tablou de neuitat.
Program eveniment cultural:
Vineri, 15 mai – deschiderea oficială la ora 12:00
Sâmbătă & Duminică – 09:00 – 19:00
Așa că, hai la Salonul Național de Minerale, Fosile și Geme ca să petreci un weekend special în Cetatea Băniei! Vă așteaptă un eveniment fascinant, pentru toate vârstele!
